Rozsudok Všeobecného súdu (druhá komora) z 5. februára 2025 – Poľsko/Komisia
(vec T‑1033/23)
„ Inštitucionálne právo – Čiastočné nevykonanie uznesenia Súdneho dvora o nariadení predbežného opatrenia v rámci konania o nesplnení povinnosti členským štátom – Penále – Vymáhanie pohľadávok formou vzájomného započítania – Článok 101 ods. 1 a článok 102 nariadenia (EÚ, Euratom) 2018/1046 – Právomoc Všeobecného súdu “
1.      Žaloba o neplatnosť – Žaloba členských štátov – Žaloba proti rozhodnutiu Komisie vymáhať sumy dlžné z titulu denného penále formou vzájomného započítania – Penále uložené v rámci konania o nariadení predbežného opatrenia, ktoré je vo vzťahu ku konaniu o žalobe o nesplnenie povinnosti vedľajším konaním – Právomoc Všeobecného súdu – Rozsah
(Články 256, 258, 260, 263 a 279 ZFEÚ; Štatút Súdneho dvora, článok 51)
(pozri body 21 – 25)
2.      Komisia – Právomoci – Plnenie rozpočtu Únie – Rozhodnutie o vymáhaní formou započítania – Dlh žalobcu z dôvodu nevykonania uznesenia Súdneho dvora o nariadení predbežného opatrenia v rámci konania o nesplnení povinnosti – Čiastočné vykonanie – Chýbajúca relevantnosť
(Článok 279 ZFEÚ; nariadenie Európskeho parlamentu a 2018/1046, články 98, 101 a 102)
(pozri body 33 – 37)
3.      Konanie o nariadení predbežného opatrenia – Predbežné opatrenia – Návrh na zrušenie alebo zmenu uznesenia o predbežných opatreniach – Zmena okolností – Účinky uznesenia, ktorým sa menia alebo zrušujú uložené predbežné opatrenia, ex nunc
(Článok 279 ZFEÚ; Rokovací poriadok Súdneho dvora, článok 163)
(pozri body 46 – 49)
4.      Komisia – Právomoci – Plnenie rozpočtu Únie – Rozhodnutie o vymáhaní formou započítania – Dlh žalobcu z dôvodu nevykonania uznesenia Súdneho dvora o nariadení predbežného opatrenia v rámci konania o nesplnení povinnosti – Povinnosť Komisie vymáhať dlžné sumy – Možnosť alebo povinnosť upraviť dlh v závislosti od miery vykonania uznesenia – Neexistencia
(Články 279, 317 a 322 ZFEÚ; nariadenie Európskeho parlamentu a 2018/1046, články 101 a 102)
(pozri body 51 – 56)
Výrok
1.
Žaloba sa zamieta.
2.
Poľská republika je povinná nahradiť trovy konania.